Jaman sadurungé diwiwiti jaman Fanerozoikum diarani Prekambium. Jaman Prekambium ora suwé iki dipantha manèh dadi eon Hadean, Arkean, lan Proterozoikum. Batesan kang trep antarané Fanerozoikum lan Prekambium rada kurang bisa dipesthèkaké. Ing abad kaping 19, batesané dipatok ing fosil sepisanan, ya iku "metazoa". Nanging, ora suwé iki wis kasil tinemu atusan "taksa metazoa" prekambium lumantar studi sistematik kang diwiwiti taun 1950-an. Akèh ahli géologi lan paleontologi kang ngukuhaké bates antarané prekambium lan fanerozoikum ing sawatara titik, (1) nalika "trilobita lan arkaeociata" wiwit metu sepisanan, (2) nalika "Trichophycus pedum", salah sawijiningg organisme penggali kompleks sepisanan metu. Uga (3) metuné sawijining golongan organisme cilik kang nduwé thothok kang diarani "fauna kecil bercangkang". Telung titik bates iki béda yutanan taun antara siji lan sijiné.